Narva raekoda

Narva raekoda on 17. sajandi teisel poolel ehitatud Narva ajalooline linna kohtu- ja valitsusorgani rae hoone, mis asetses Narva vanalinnas Narva Raekoja platsi ääres.

Raekoja ehitus
Narva raekoja ehitamiseks andis linnavõimudele käsu Rootsi kuningas Karl XI, hoone ehitamise aluseks võeti Lübecki ehitusmeistri Georg Teuffeli projekt. Raekoja ehitamist alustati 1668. aastal ja hoone valmis 1671. aastal, mil raekoja torni tippu paigutati maalermeister Grabbeni kullatud sepistöös tuulelipp – kurg. Hoone siseviimistlustööd kestsid veel neli aastat.

Raekoja hoone läbi aegade
1939. aastal paigutati Narva raekojale esimese hoonena Eestis kodanliku õhukaitse kinnisvaramärkKinnisvaradele jagatakse kodanliku õhukaitse märke. Majaomanike Teataja, 29. juuli 1939, nr. 9, lk. 1..

Narva raekoda sai tugevalt kannatada Teises maailmasõjas, kui hävis torn, katus, vahelaed, tugevalt said kahjustada portaali figuuridegrupp ja trepp. 

Hoone restaureeriti aastatel 1960–1963, arhitekt Henno Potti ja insener H. Uuetalu juhtimisel.

Eesti NSV ajal tegutses taastatud raekoja hoones Viktor Kingissepa nimeline Narva Pioneeride Palee.

 Pilte 

Vaata ka
Raekoda

Viited

Välislingid


Fotokogu • Narva raekoda
Narva raekoja joonis, veebiportaalis www.estonica.org
"Narva raekoda sai renoveerimistööde käigus uue välisilme" ERR, 24. august 2022

Kategooria:Narva ajalugu
Kategooria:Narva ehitised
Kategooria:Eesti raekojad
Kategooria:Narva kultuurimälestised
Kategooria:Vanalinn (Narva)